ประกันสังคม เร่งจ่ายเงินว่างงานเหตุสุดวิสัย หลังยื่นขอสิทธิกว่า 1.2 ล้านราย
ประกันสังคม เร่งจ่ายผู้ประกันตนว่างงานจากเหตุสุดวิสัยแล้ว ขณะที่โฆษก สปส. เผยความเชื่อมั่นเงินกองทุนว่างงาน พร้อมจ่ายเงินให้ผู้ประกันตนที่ได้รับผลกระทบครบถ้วนแน่นอนวันที่ 23 เม.ย. 2563 นางพิศมัย นิธิไพบูลย์ หัวหน้าผู้ตรวจราชการกรม สำนักงานประกันสังคม ในฐานะโฆษกสำนักงานประกันสังคม เปิดเผยว่า การดำเนินงานจ่ายสิทธิประโยชน์กรณีว่างงานเนื่องจากเหตุสุดวิสัย ให้กับผู้ประกันตนที่ได้รับผลกระทบจากสถานการณ์โรคระบาด COVID-19 ขณะนี้ประกันสังคมได้ทยอยโอนเงินเข้าบัญชีให้กับผู้ประกันตนซึ่งเป็นกลุ่มแรก ที่ได้รับการอนุมัติและรับเงินงวดแรกไปแล้ว เมื่อวันที่ 20 เม.ย. 2563 ที่ผ่านมาสำหรับข้อมูล ณ วันที่ 21 เม.ย. 2563 มีผู้ประกันตนยื่นความประสงค์ขอรับประโยชน์ทดแทนฯ แล้ว จำนวนกว่า 1200000 ราย ซึ่งขณะนี้ได้เร่งดำเนินการจ่ายเงินกรณีว่างงานให้แก่ผู้ประกันตน โดยจะทยอยโอนเงินเข้าบัญชีธนาคารของผู้ประกันตนให้เร็วที่สุดปัจจุบัน สำนักงานประกันสังคมมีเงินลงทุนในกองทุนกรณีว่างงานกว่า 160000 ล้านบาท โดยมีการลงทุนระยะสั้นเพื่อสำรองสภาพคล่อง สำหรับจ่ายสิทธิประโยชน์ให้กับผู้ประกันตนไว้ส่วนหนึ่งแล้ว และอีกส่วนหนึ่งยังอยู่ในการลงทุนระยะยาว เพื่อเพิ่มผลตอบแทนและสะสมเงินลงทุนไว้ให้เพียงพอในการจ่ายสิทธิประโยชน์ต่อไปอย่างไรก็ตาม ประกันสังคม มีการเปิดเผยข้อมูลต่างๆ ทางเว็บไซต์สำนักงานประกันสังคม ดังนั้นขอให้ผู้ประกันตน และนายจ้าง มั่นใจว่าสำนักงานประกันสังคมจะระมัดระวังในการบริหารจัดการกองทุน วางแผนการเงินที่มีประสิทธิภาพเพื่อให้เกิดประโยชน์สูงสุด.
ประกันสังคม เร่งจ่ายผู้ประกันตนว่างงานจากเหตุสุดวิสัยแล้ว ขณะที่โฆษก สปส. เผยความเชื่อมั่นเงินกองทุนว่างงาน พร้อมจ่ายเงินให้ผู้ประกันตนที่ได้รับผลกระทบครบถ้วนแน่นอน
ประกันสังคม,ผู้ประกันตน,ผู้ประกันตนว่างงาน,จ่ายเงินว่างงาน,จ่ายเงินเยียวยา